Diari Oficial de la Generalitat Valenciana


Sumari del DOGV 594, del 26-05-1987 (1987/808847)

ACORD de 29 de desembre de 1986, del Consell de la Generalitat Valenciana, pel qual es determinen les retribucions complementaries corresponents als diferents llocs de treball de l'Administració de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   594

Data del DOGV
:   26-05-1987

Secció del DOGV
:   ALTRES DISPOSICIONS

Número del document
:   1987/808847


Data del document
:   29-12-1986

Organisme emissor
:   Conselleria d'Administració Pública

Tipus de document
:   Acord

Acord de 29 de desembre de 1986, del Consell de la Generalitat Valenciana, pel qual es determinen les retribucions complementàries corresponents als diferents llocs de treball de l'Administració de la Generalitat Valenciana.  
En compliment de les disposicions de la Llei 10/1985, de 31 de juliol, de la Funció Pública Valenciana, la Conselleria d'Administració Pública ha fet els estudis d'anàlisi i valoració dels llocs de treball de l'Administració de la Generalitat.   
Així mateix, per tal de donar compliment al que disposa l'article 3r. de la Llei 15/1985, de 30 de desembre, de Pressuposts de la Generalitat Valenciana per a 1986, la Conselleria d'Economia i Hisenda ha efectuat la proposta d'aplicació del nou sistema de retribucions per al conjunt de llocs de treball objecte d'aquella anàlisi i avaluació.   
Aquesta proposta concreta ha tingut igualment com a referència obligada el sistema de retribucions vigent per a l'Administració de l'Estat i les restants Administracions Públiques; i ha estat favorablement informada per la Conselleria d'Administració Pública.   
Per tot això, s'acorda:   
Primer  
S'assigna als llocs de treball dependents de l'Administració de la Generalitat Valenciana el complement de destinació i la quantia del complement específic que correspon a cada un d'ells, per tal d'assegurar que la seua retribució total guarde relació adequada amb el contingut d'especial dificultat, dedicació, responsabilitat, perillositat o penositat del lloc de treball, i s'indica en el llistat adjunt a aquest Acord aquests llocs de treball.   
Segon  
El règim retributiu dels Directors Generals serà establert amb caràcter general per als funcionaris públics en l'article 52 de la Llei 10/85 de la Funció Pública Valenciana, als efectes de la qual, i d'acord amb el que preveu l'article 3r. de la Llei 15/85, i seguint el criteri d'homologació adoptat per la Generalitat Valenciana amb les retribucions fixades en l'article 12 de la Llei 46/85, de Pressuposts Generals de l'Estat per a 1986, es fixen las següents quanties de sou, complements de destinació i específic, referides a dotze mensualitats:   
Sou 1.225.068  
C. Destinació 1.075.728  
C. Específic 2.126.782  
Tercer  
Les retribucions íntegres dels Subsecretaris de la Generalitat Valenciana corresponents a l'exercici 1986 resten fixades en 5.091.989 pessetes.   
Quart  
El règim retributiu que preveu l'article 3r. de la Llei 15/85, de Pressuposts de la Generalitat Valenciana per a 1986, s'aplicarà amb efectes econòmics d?1 de gener de 1986 al personal que exercesca els llocs de treball que s'inclouen en el llistat que forma part d'aquest Acord.   
Cinqué  
En aquells casos en què l'aplicació del nou sistema de retribucions siga inferior a les retribucions percebudes en la data d'adopció d'aquest Acord, s'assignarà, per l'import exacta de la diferència esmentada, un complemente personal i transitori absorbible pels conceptes i quantitats que amb aquest efecte determine la corresponent Llei de Pressupostos de cada exercici.   
Sisé  
Les Conselleries d'Economia i Hisenda i d'Administració Pública podran modificar, a proposta de les Conselleries, les quantitats indicades, quan s'altere el contingut funcional del lloc de treball, així com ampliar a altres llocs de contingut semblant el complement específic, tot això d'acord amb el que preveu la Llei de Pressupostos.   
Seté  
Les Conselleries d'Economia i Hisenda i d'Administració Pública són autoritzades perquè dicten instruccions i adopten les mesures que calguen per a l'execució d'aquest Acord.   
València, 29 de desembre de 1986.   
Conseller d'Administració Pública i Secretari del Govern Valencià,   
VICENT SOLER I MARCO  
Veure imatge